CELEX: 62009TA0061
Language: et
Date: 2011-12-13 00:00:00
Title: Kohtuasi T-61/09: Üldkohtu 13. detsembri 2011 . aasta otsus — Meica versus Siseturu Ühtlustamise Amet — Bösinger Fleischwaren (Schinken King) (Ühenduse kaubamärk — Vastulausemenetlus — Ühenduse sõnamärgi Schinken Kingtaotlus — Varasem siseriiklik sõnamärk King — Varasem siseriiklik ja ühenduse sõnamärk Curry King — Suhteline keeldumispõhjus — Segiajamise tõenäosus — Määruse (EÜ) nr 40/94 artikli 8 lõike 1 punkt b (nüüd määruse (EÜ) nr 207/2009 artikli 8 lõike 1 punkt b) — Põhjendamiskohustus — Määruse nr 40/94 artikkel 73 (nüüd määruse nr 207/2009 artikkel 75))

4.2.2012   
            
            
               ET
            
            
               Euroopa Liidu Teataja
            
            
               C 32/19
            
         Üldkohtu 13. detsembri 2011. aasta otsus — Meica versus Siseturu Ühtlustamise Amet — Bösinger Fleischwaren (Schinken King)
   (Kohtuasi T-61/09) (1)
   
   (Ühenduse kaubamärk - Vastulausemenetlus - Ühenduse sõnamärgi Schinken Kingtaotlus - Varasem siseriiklik sõnamärk King - Varasem siseriiklik ja ühenduse sõnamärk Curry King - Suhteline keeldumispõhjus - Segiajamise tõenäosus - Määruse (EÜ) nr 40/94 artikli 8 lõike 1 punkt b (nüüd määruse (EÜ) nr 207/2009 artikli 8 lõike 1 punkt b) - Põhjendamiskohustus - Määruse nr 40/94 artikkel 73 (nüüd määruse nr 207/2009 artikkel 75))
   2012/C 32/36
   Kohtumenetluse keel: saksa
   
      Pooled
   
   
      Hageja: Meica Ammerländische Fleischwarenfabrik Fritz Meinen GmbH & Co. KG (Edewecht, Saksamaa) (esindaja: advokaat S. Russlies)
   
      Kostja: Siseturu Ühtlustamise Amet (kaubamärgid ja tööstusdisainilahendused) (esindajad: A. Füfrer ja G. Schneider)
   
      Teine menetluspool apellatsioonikojas, menetlusse astuja Üldkohtus: Bösinger Fleischwaren GmbH (Bösingen, Saksamaa)
   
      Ese
   
   Hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 11. detsembri 2008. aasta otsuse (asi R 1049/2007-1) peale, mis käsitleb Meica Ammerländische Fleischwarenfabrik Fritz Meinen GmbH & Co. KG ja Bösinger Fleischwaren GmbH vahelist vastulausemenetlust.
   
      Resolutsioon
   
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 11. detsembri 2008. aasta otsus (asi R 1049/2007-1).
            
         
               2.
            
            
               Mõista Meica Ammerländische Fleischwarenfabrik Fritz Meinen GmbH & Co. KG kohtukulud välja Siseturu Ühtlustamise Ametilt, kes ühtlasi kannab enda kohtukulud.
            
         
      (1)  ELT C 102, 1.5.2009.